CELEX: 32011R1354
Language: hu
Date: 2011-12-20 00:00:00
Title: A Bizottság 1354/2011/EU végrehajtási rendelete ( 2011. december 20. ) a juhokra, kecskékre, valamint a juh- és kecskehúsra vonatkozó éves uniós vámkontingensek megnyitásáról

21.12.2011   
            
            
               HU
            
            
               Az Európai Unió Hivatalos Lapja
            
            
               L 338/36
            
         A BIZOTTSÁG 1354/2011/EU VÉGREHAJTÁSI RENDELETE
   (2011. december 20.)
   a juhokra, kecskékre, valamint a juh- és kecskehúsra vonatkozó éves uniós vámkontingensek megnyitásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére és 148. cikkére, a 4. cikkével összefüggésben,
   mivel:
   
               (1)
            
            
               A juhokra, kecskékre, valamint a juh- és kecskehúsra vonatkozó uniós vámkontingenseket indokolt 2012-től kezdődően megnyitni. A vámtételeket és a behozható mennyiségeket a 2012. évre érvényes, vonatkozó nemzetközi megállapodásoknak megfelelően kell megállapítani. Az egyeztetések eredményeként létrejövő, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan az Európai Unió és Új-Zéland között levélváltás formájában kötött megállapodás (2) alapján az Unió vállalta, hogy 400 tonnával növeli Új-Zéland éves mennyiségét, és vámtarifájába 200 tonna (vágotttest-egyenértékben kifejezett) juh- és kecskehúsra vonatkozó, erga omnes (az összes származási helyű) éves behozatali vámkontingenst foglal bele.
            
         
               (2)
            
            
               Az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodásban meghatározott vámtarifa-rendelkezések közösségi végrehajtásáról szóló, 2003. február 18-i 312/2003/EK tanácsi rendelet (3) a 0204 vámtarifaszám alá tartozó termékekre 2003. február 1-jétől2 000 tonnás kiegészítő kétoldalú vámkontingenst írt elő, amelyet évente az eredeti mennyiség 10 %-ával kell növelni. Ezért Chile GATT/WTO-kontingensét évente további 200 tonnával meg kell növelni, és a két kontingenst továbbra is az eddigiek szerint célszerű kezelni.
            
         
               (3)
            
            
               A juhokra, kecskékre, valamint a juh- és kecskehúsra vonatkozó 2011. évi uniós vámkontingensek megnyitásáról szóló, 2010. december 21-i 1245/2010/EU bizottsági rendelet (4) 2011-re vonatkozóan a 2011. évre érvényes, vonatkozó nemzetközi megállapodásoknak megfelelően megnyitotta az uniós vámkontingenseket. A szóban forgó vámkontingenseket évente, az Új-Zélanddal és Chilével kötött, fent említett megállapodások rendelkezéseinek figyelembevételével kell fenntartani és megnyitni. Az 1245/2010/EU rendelet 2011 végén tárgytalanná válik, ezért azt hatályon kívül kell helyezni. Ennek a több mint egy évig alkalmazandó rendeletnek meg kell felelnie az egyszerűsítésre irányuló célkitűzésnek, és indokolt elkerülni, hogy évente kelljen újabb rendeletet elfogadni.
            
         
               (4)
            
            
               Az e rendelet szerinti behozatalokat indokolt naptári év alapján kezelni.
            
         
               (5)
            
            
               Az uniós vámkontingensek megfelelő kezelése érdekében vágotttest-egyenértéket kell meghatározni.
            
         
               (6)
            
            
               A juhhús- és kecskehúságazat termékeinek kivitele és behozatala tekintetében a 3013/89/EGK tanácsi rendelet alkalmazására vonatkozó részletes szabályok megállapításáról szóló, 1995. június 26-i 1439/95/EK bizottsági rendelettől (5) eltérve a juhhús- és a kecskehústermékek kontingenseit az 1234/2007/EK rendelet 144. cikke (2) bekezdésének a) pontjával összhangban kell kezelni. Ennek érdekében a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (6) 308a. és 308b. cikke, valamint 308c. cikkének (1) bekezdése szerint helyénvaló eljárni.
            
         
               (7)
            
            
               Az e rendeletben rögzített vámkontingensek a 2454/93/EGK rendelet 308c. cikke szerinti értelemben kezdetben nem minősülnek kritikusnak, ha kezelésük az „elsőbbségi elv”, azaz az igénylési sorrend alapján történik. Ezért a vámhatóságokat fel kell jogosítani arra, hogy a 2454/93/EGK rendelet 308c. cikke (1) bekezdésének és 248. cikke (4) bekezdésének megfelelően az eredetileg e vámkontingensek keretében behozott áruk esetében a biztosítéknyújtási kötelezettségtől eltekintsenek.
            
         
               (8)
            
            
               Indokolt egyértelművé tenni, hogy a piaci szereplőknek milyen származási igazolást kell bemutatniuk ahhoz, hogy igénybe vehessék az igénylési sorrend alapján kezelt kontingenseket.
            
         
               (9)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   E rendelet 2012. január 1-jétől megnyitja a juhokra, kecskékre, valamint a juh- és kecskehúsra vonatkozó éves uniós vámkontingenseket.
   2. cikk
   Az 1. cikkben előírt vámkontingensek alapján behozott termékekre alkalmazandó vámtételeket, e termékek KN-kódját, származási országát, éves mennyiségét, valamint tételszámát a melléklet állapítja meg.
   3. cikk
   1.   Az 1. cikkben előírt vámkontingensek alapján behozható termékek vágotttest-egyenértékben kifejezett mennyiségét a melléklet állapítja meg.
   2.   Az (1) bekezdésnek megfelelően „vágotttest-egyenértékben” kifejezett mennyiségek kiszámítása céljából a juh-, illetve kecsketermék nettó tömegét a következő együtthatók valamelyikével kell megszorozni:
   
               a)
            
            
               élő állat esetében: 0,47;
            
         
               b)
            
            
               kicsontozott bárányhús és kicsontozott kecskegidahús esetében: 1,67;
            
         
               c)
            
            
               kicsontozott ürühús, kicsontozott juhhús és kicsontozott kecskehús (a gidahús kivételével) és ezek bármely együttese esetében: 1,81;
            
         
               d)
            
            
               csontos termék esetében: 1,00.
            
         A fentiek alkalmazásában a „kecskegida” legfeljebb egyéves kecskét jelent.
   4. cikk
   Az 1439/95/EK rendelet II. címének A. és B. részétől eltérve az e rendelet mellékletében előírt vámkontingenseket a 2454/93/EGK rendelet 308a. és 308b. cikkének és 308c. cikke (1) bekezdésének megfelelően, az „elsőbbségi elv” alapján kell kezelni. Behozatali engedély nem szükséges.
   5. cikk
   1.   A mellékletben előírt vámkontingensek igénybevételéhez az importőr köteles bemutatni az uniós vámhatóságoknak az áruról az érintett harmadik ország illetékes hatóságai által kiállított, érvényes származási igazolást és a szabad forgalomba bocsátására vonatkozó vámáru-nyilatkozatot.
   A preferenciális vámtarifa-megállapodásokban előírtaktól eltérő vámkontingensek alapján behozott termékek származását a hatályos közösségi rendelkezéseknek megfelelően kell meghatározni.
   2.   Az (1) bekezdés alkalmazásában a „származási igazolás”:
   
               a)
            
            
               preferenciális vámtarifa-megállapodásban rögzített vámkontingensek esetében az adott megállapodásban meghatározott származási igazolás;
            
         
               b)
            
            
               más vámkontingensek esetében a 2454/93/EGK rendelet 47. cikkének megfelelően kiállított igazolás, amely az említett cikkben előírtakon kívül a következőket tartalmazza:
               
                           —
                        
                        
                           a KN-kódot (legalább annak első négy számjegyét),
                        
                     
                           —
                        
                        
                           az adott vámkontingens tételszámát vagy tételszámait,
                        
                     
                           —
                        
                        
                           a teljes nettó tömeget az e rendelet 3. cikkének (2) bekezdése szerinti együttható-kategóriánként;
                        
                     
         
               c)
            
            
               olyan országok esetében, amelyek vámkontingense az a) és b) pont szerinti kontingensek egyesítésével jött létre, az a) pontban meghatározott igazolást.
            
         A b) pont szerinti származási igazolás abban az esetben tartalmazhat több tételszámot, ha egyetlen szabad forgalomba bocsátásra vonatkozó vámáru-nyilatkozat alátámasztására mutatják be. Minden más esetben kizárólag egy tételszámot tartalmazhat.
   6. cikk
   Az 1245/2010/EU rendelet hatályát veszti.
   7. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ez a rendelet 2012. január 1-jétől alkalmazandó.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2011. december 20-án.
      
         
            a Bizottság részéről, az elnök nevében,
         Dacian CIOLOȘ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 317., 2011.11.30., 2. o.
   
      (3)  HL L 46., 2003.2.20., 1. o.
   
      (4)  HL L 338., 2010.12.22., 37. o.
   
      (5)  HL L 143., 1995.6.27., 7. o.
   
      (6)  HL L 253., 1993.10.11., 1. o.
   
      MELLÉKLET
      
         JUHHÚSRA ÉS KECSKEHÚSRA VONATKOZÓ (tonnában (t), vágotttest-egyenértékben kifejezett) ÉVES UNIÓS VÁMKONTINGENSEK 2012-TŐL
      
      
                  KN-kódok
               
               
                  Érték- vám
                  %
               
               
                  Mértékvám
                  EUR/100 kg
               
               
                  Tételszám az igénylési sorrend elvének alkalmazásához
               
               
                  Származás
               
               
                  Éves mennyiség tonnában vágotttest-egyenértékben
               
            
                  Élő állatok
                  (Együttható = 0,47)
               
               
                  Kicsontozott bárány (1)
                  
                  (Együttható = 1,67)
               
               
                  Kicsontozott ürühús/juhhús (2)
                  
                  (Együttható = 1,81)
               
               
                  Csontos hús és vágott test
                  (Együttható = 1,00)
               
            
                  0204
               
               
                  Nulla
               
               
                  Nulla
               
               
                  —
               
               
                  09.2101
               
               
                  09.2102
               
               
                  09.2011
               
               
                  Argentína
               
               
                  23 000
               
            
                  —
               
               
                  09.2105
               
               
                  09.2106
               
               
                  09.2012
               
               
                  Ausztrália
               
               
                  19 186
               
            
                  —
               
               
                  09.2109
               
               
                  09.2110
               
               
                  09.2013
               
               
                  Új-Zéland
               
               
                  228 254
               
            
                  —
               
               
                  09.2111
               
               
                  09.2112
               
               
                  09.2014
               
               
                  Uruguay
               
               
                  5 800
               
            
                  —
               
               
                  09.2115
               
               
                  09.2116
               
               
                  09.1922
               
               
                  Chile (3)
                  
               
               
                  6 800
               
            
                  —
               
               
                  09.2121
               
               
                  09.2122
               
               
                  09.0781
               
               
                  Norvégia
               
               
                  300
               
            
                  —
               
               
                  09.2125
               
               
                  09.2126
               
               
                  09.0693
               
               
                  Grönland
               
               
                  100
               
            
                  —
               
               
                  09.2129
               
               
                  09.2130
               
               
                  09.0690
               
               
                  Feröer szigetek
               
               
                  20
               
            
                  —
               
               
                  09.2131
               
               
                  09.2132
               
               
                  09.0227
               
               
                  Törökország
               
               
                  200
               
            
                  —
               
               
                  09.2171
               
               
                  09.2175
               
               
                  09.2015
               
               
                  Egyéb (4)
                  
               
               
                  200
               
            
                  —
               
               
                  09.2178
               
               
                  09.2179
               
               
                  09.2016
               
               
                  
                     Erga omnes
                      (5)
                  
               
               
                  200
               
            
                  0204, 0210 99 21, 0210 99 29, 0210 99 60
               
               
                  Nulla
               
               
                  Nulla
               
               
                  —
               
               
                  09.2119
               
               
                  09.2120
               
               
                  09.0790
               
               
                  Izland
               
               
                  1 850
               
            
                  0104 10 30
                  0104 10 80
                  0104 20 90
               
               
                  10 %
               
               
                  Nulla
               
               
                  09.2181
               
               
                  —
               
               
                  —
               
               
                  09.2019
               
               
                  
                     Erga omnes
                      (5)
                  
               
               
                  92
               
            
         (1)  És kecskegidahús.
      
         (2)  És kecskehús, kivéve a kecskegidahúst.
      
         (3)  A Chilére vonatkozó vámkontingens évente 200 tonnával növekszik.
      
         (4)  „Egyéb” alatt az összes WTO-tag értendő, Argentína, Ausztrália, Új-Zéland, Uruguay, Chile, Grönland és Izland kivételével.
      
         (5)  „Erga omnes” alatt az összes származási hely értendő, beleértve a táblázatban említett származási országokat.